CONVOCATÒRIA DE SUBVENCIONS 7701 LWD A L'ORGANITZACIÓ D'ACTIVITATS DE PROMOCIÓ LINGÜÍSTICA PER A COL·LECTIUS EXTERNS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22467)
  + [Valencià](/va/acuerdo/22334)






Selector de idioma

Leer

* [Español](/es/acuerdo/22220)
* [Valencià](/va/acuerdo/22607)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SUBVENCIONS 8491 CHK A L'ORGANITZACIÓ D'ACTIVITATS DE PROMOCIÓ LINGÜÍSTICA PER A COL·LECTIUS EXTERNS[Butlletí Oficial Universitat d'Alacant](/ca/Publicacion)
=============================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SUBVENCIONS 2090 RFP A L'ORGANITZACIÓ D'ACTIVITATS DE PROMOCIÓ LINGÜÍSTICA PER A COL·LECTIUS EXTERNS

Data d'aprovació
:   25/02/2022

Data de publicació
:   28/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/22797)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22124)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22536)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SUBVENCIONS 1804 GYB A L'ORGANITZACIÓ D'ACTIVITATS DE PROMOCIÓ LINGÜÍSTICA PER A COL·LECTIUS EXTERNS&url=https://www.boua.ua.es/va/acuerdo/22243)

**Títol:** CONVOCATÒRIA DE SUBVENCIONS 7093 JPF A L'ORGANITZACIÓ D'ACTIVITATS DE PROMOCIÓ LINGÜÍSTICA PER A COL·LECTIUS EXTERNS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 25 de febrer de 2022

CONVOCATÒRIA DE SUBVENCIONS 4820 UGP A L'ORGANITZACIÓ D'ACTIVITATS DE PROMOCIÓ LINGÜÍSTICA PER A COL·LECTIUS EXTERNS

SERVEI DE LLENGÜES (VICERECTORAT D'ESTUDIS, QUALITAT I LLENGÜES)

EXPOSICIÓ DE MOTIUS

El Servei de Llengües (Vicerectorat d'Estudis, Qualitat i Llengües), amb l'objectiu de promoure les activitats que tinguen com a finalitat complementar la formació integral de la comunitat universitària, fa pública una convocatòria per a la concessió d'ajudes destinades a finançar l'organització d'activitats de promoció lingüística, la realització de les quals estiga prevista durant l'any 2022.

Les ajudes tenen com a objectiu potenciar l'ús del valencià, assegurar la igualtat lingüística de les llengües oficials i impulsar el plurilingüisme; ser un instrument capaç de generar iniciatives pròpies en l'àmbit lingüístic, i afavorir l'acord entre institucions, públiques i privades.

Aquesta convocatòria orienta les ajudes a activitats d'aquesta índole en un sentit ampli, però en cap cas se subvencionarà l'organització d'esdeveniments o jornades lligades directament o indirectament a l'activitat docent de graus o postgraus i/o de recerca.

Aquestes ajudes es dirigeixen exclusivament a col·lectius externs a la Universitat d'Alacant que hi estiguen vinculats prèviament per conveni. D'aquesta manera, la nostra Universitat constitueix un espai per a la trobada, permanentment obert i interrelacionat amb la societat en la qual s'insereix.

Amb els objectius esmentats naix aquesta convocatòria, mitjançant la qual pretenem donar suport a totes aquelles activitats que contribuïsquen a fomentar la creació d'aquest espai de debat i creativitat, que generen coneixement al nostre voltant, que facen possible la connexió amb els valors de la igualtat, la sostenibilitat, la integració o la cooperació i, per descomptat, que complisquen l'article 2 i títol III dels nostres estatuts.

1. OBJECTE

L'objecte d'aquesta convocatòria per a l'any 2022 és el foment de l'ús del valencià, la igualtat de les llengües oficials i l'impuls del plurilingüisme.

2. PARTICIPANTS O BENEFICIARIS

Podran ser beneficiàries les persones jurídiques, de nacionalitat espanyola, o de qualsevol estat membre de la Unió Europea, externes a la Universitat d'Alacant, però sempre que tinguen un acord previ de voluntats amb la UA per a la consecució d'un fi comú de caràcter lingüístic. Les persones jurídiques hauran d'estar legalment constituïdes en la data de finalització del termini de presentació de sol·licituds i hauran de tenir residència fiscal a Espanya.

Queden excloses les persones físiques, les administracions públiques, els seus organismes autònoms, les empreses públiques, les fundacions públiques i altres ens públics. Així mateix, queden exclosos qualsevol dels membres de la comunitat universitària (PDI, PAS i alumnat a través del Consell d'Estudiants i delegacions d'estudiants de centre o d'associacions registrades com a tals en la UA).

Cada entitat podrà obtenir una única ajuda anual per a activitats realitzades al llarg del 2022.

3. CRITERIS D'ADJUDICACIÓ I PRIORITAT DE LES AJUDES

3.1. Per a la concessió de les ajudes d'aquesta convocatòria es tindrà present l'adequació de la proposta a l'objecte de la convocatòria, l'interès de l'activitat, els participants previstos, la seua viabilitat i la relació cost-destinatari.

3.2. Igualment, seran prioritàries a l'efecte de la seua valoració, les propostes que promoguen activitats lingüístiques que suposen la formació en principis, valors, actituds i comportaments concordables amb les condicions universitària i ciutadana, especialment quant a la promoció de valors d'igualtat entre homes i dones, i de no discriminació per qüestions d'orientació sexual, entre d'altres. I les que propicien l'acostament de l'alumnat al coneixement lingüístic com una activitat complementària per a la seua formació universitària i acadèmica.

3.3. També es valorarà positivament en l'adjudicació de les ajudes la possible col·laboració d'empreses o entitats externes a la UA en la realització de l'activitat o jornada.

3.4. Totes les activitats subvencionades hauran de tenir lloc al campus de la UA, en alguna de les seus universitàries o en espais universitaris que estiguen en municipis amb els quals la UA té conveni de col·laboració.

3.5. No se subvencionaran, i seran desestimades, totes les propostes d'activitats lingüístiques que se superposen o siguen anàlogues a les ja organitzades i desenvolupades per la Universitat d'Alacant des d'altres àmbits. Igualment, es desestimaran les sol·licituds per a activitats ja subvencionades íntegrament per altres mitjans.

3.6. La valoració de les sol·licituds, atenent els criteris anteriors, es realitzarà aplicant el barem següent:

a. Adequació de la proposta a l'objectiu de la convocatòria: 0-5 punts

b. Interès de l'activitat: 0-5 punts

c. Viabilitat de la proposta: 0-2 punts

d. Innovació de la proposta: 0-2 punts

e. Integració d'una perspectiva de gènere: 0-2 punts

f. Implicació de les activitats amb l'alumnat de la universitat: 0-2 punts

g. Col·laboració d'entitats externes a la universitat: 0-2 punts

3.7. La Universitat d'Alacant, d'acord amb la legislació vigent, es reserva el dret de gravar i arreplegar en qualsevol suport tècnic les conferències i xarrades, així com altres possibles esdeveniments que impliquen la realització de l'activitat lingüística concedida.

3.8. Es podrà requerir a les persones sol·licitants totes les dades i acreditacions que es jutge necessàries per a la valoració de les propostes.

3.9. Queden excloses d'aquesta convocatòria:

- Les sol·licituds per a l'adquisició de material fungible o inventariable.

- Les activitats que tinguen com a finalitat el finançament d'actuacions musicals, teatrals, expositives, etc., que ja tinguen altres mecanismes de gestió i finançament dins de la UA.

- Les sol·licituds de publicació d'activitats docents o investigadores.

- Les activitats que es desenvolupen en l'àmbit d'un altre districte universitari.

- Les activitats la finalitat directa o indirecta de les quals siga la realització de congressos, jornades, seminaris o reunions científiques de contingut docent o de recerca, independentment que siguen tancades o obertes a la comunitat universitària.

- Les activitats que s'hagen dut a terme amb anterioritat a la data d'obertura de presentació de les sol·licituds, exceptuant-ne el que està disposat posteriorment.

- Les sol·licituds d'ajudes referides a propostes de cursos que hagen obtingut ja finançament per part del Servei de Llengües.

4. PROCEDIMENT DE CONCESSIÓ I ÒRGANS DE VALORACIÓ DE LES AJUDES

4.1. Procediment

El procediment de concessió d'ajudes es tramitarà en règim de concurrència competitiva. Les sol·licituds seran valorades per una comissió de valoració. L'òrgan competent per a la instrucció d'aquesta convocatòria és el Servei de Llengües. Aquest òrgan realitzarà d'ofici les actuacions que estime necessàries per a la determinació, coneixement i comprovació de les dades en virtut de les quals ha de formular-se la proposta de resolució.

La Comissió de Valoració avaluarà les sol·licituds d'acord amb els criteris establits en aquestes bases i emetrà informe de valoració, que elevarà a l'òrgan competent a través de l'òrgan instructor.

La concessió d'ajudes del 2022 es durà a terme per l'òrgan competent de l'1 al 30 d'abril mitjançant resolució.

4.2. Òrgan de valoració

La proposta de concessió de les ajudes es formularà per la Comissió de Valoració. La composició d'aquest òrgan col·legiat és la següent:

Presidència: el vicerector d'Estudis, Qualitat i Llengües o persona en qui delegue.

Secretaria: la Subdirecció de Gestió del Servei de Llengües o persona en qui delegue.

Vocalies:

La Direcció del Secretariat de Llengües o persona en qui delegue.

La Direcció del Servei de Llengües o persona en qui delegue.

4.3. Partida pressupostària

La dotació màxima és de 20.000 euros, i està consignada en el capítol 4 de crèdits del Servei de Llengües (aplicació orgànica 5180.4B.0001). L'execució d'aquesta dotació està supeditada a la disponibilitat de liquiditat de la UA.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, els requisits i els termes establits per les normes de funcionament intern de la UA i al que estableix aquesta convocatòria.

4.4. Quantia de les ajudes

L'ajuda concedida en aquesta convocatòria representarà un màxim del 70% del cost total del projecte. Com a mínim el 30% restant ha de finançar-se amb fons propis o amb aportacions d'altres institucions públiques o privades.

El finançament global no pot superar mai més del 100% de la despesa de l'activitat.

Amb aquesta mesura es busca implicar les entitats externes a la UA en els projectes i millorar-ne la viabilitat i la sostenibilitat.

4.5. Forma de pagament

El 50% del total de l'ajuda en el moment de l'adjudicació i l'altre 50% en finalitzar l'activitat i prèvia justificació documental de les despeses realitzades.  L'ajuda, una vegada concedida, s'ingressarà al número de compte que se sol·licitarà prèviament a les persones adjudicatàries.

En el cas que les despeses justificades segons l'apartat 7.5 d'aquesta convocatòria siguen inferiors a l'ajuda inicialment concedida, aquesta es limitarà a l'import efectiu i vàlidament justificat.

Per exigència de la Llei de Subvencions, amb caràcter previ a l'ingrés de qualsevol quantitat, les associacions hauran de justificar que estan al corrent de les obligacions fiscals mitjançant certificats de l'AEAT i de la Conselleria d'Hisenda de la Generalitat Valenciana, i en el cas de tenir persones empleades hauran de justificar igualment que estan al corrent dels pagaments a la  Seguretat Social amb un certificat. En cas de no tenir-ne, hauran de lliurar una declaració jurada manifestant no estar subjecte a l'obligació de presentació d'aquest últim certificat.

5. FORMALITZACIÓ DE LES SOL·LICITUDS

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

El termini de presentació de sol·licituds s'inicia el dia 9 de març i finalitza el 31 de març de 2022.

5.1. Les sol·licituds d'ajudes es faran a través de la pàgina web del Servei de Llengües en què es publique la convocatòria, emplenant degudament el formulari disponible en <<https://sl.ua.es/va/convocatories/ajudes-promocio.html>>.

Només podran presentar sol·licituds les persones que ostenten la presidència, la secretaria o representació legal de l'associació o persona jurídica sol·licitant.

5.2. L'òrgan instructor publicarà la relació de sol·licituds presentades en termini en la pàgina web del Servei de Llengües.

En aquesta publicació es farà constar aquelles sol·licituds incompletes o a les quals els falte algun requisit que es puga esmenar; en aquest cas podrà completar-se la sol·licitud remetent al Servei de Llengües <<https://sl.ua.es/va/convocatories/ajudes-promocio.html>> en el termini màxim de 3 dies hàbils el document o documents que faltaren en la sol·licitud inicial.

Totes les resolucions d'aquesta convocatòria es faran públiques en la pàgina web del Servei de Llengües. Aquesta pàgina serà el lloc de publicació amb caràcter general previst en l'article 45 de la Llei 39/2015, d'1 d'octubre, del procediment administratiu comú de les administracions públiques. Les publicacions en aquesta web substituiran les notificacions i tindran els mateixos efectes. La resolució definitiva es publicarà també en el mateix lloc web.

Quedaran excloses, en tot cas, les sol·licituds d'ajuda presentades per interessats que no hagueren justificat correctament una activitat ja subvencionada d'acord amb el que hi haja previst en altres convocatòries atorgades per aquest Servei.

5.3. Les sol·licituds hauran d'incloure, si escau, i dins del formulari esmentat, la documentació següent:

5.3.1. Annex I. Breu memòria descriptiva de l'activitat, en la qual haurà de constar:

a) Desenvolupament de l'activitat.

b) Objectius.

c) Relació de les persones que participaran o col·laboraran en el seu desenvolupament. S'hi adjuntarà, si escau, un breu curriculum vitae de les persones participants per a la valoració de l'activitat proposada.

d) Públic destinatari al qual va adreçada l'activitat.

e) Lloc de realització.

f) Declaració jurada de conveni existent i en vigor amb la UA. Una vegada adjudicada l'ajuda se sol·licitarà la documentació necessària per a fer-la efectiva.

g) Certificació d'estar inscrit en el Registre d'Associacions o, si escau, justificació de l'existència de la persona jurídica.

h) Justificació documental de l'ostentació de la presidència, secretaria o representació legal de l'entitat que sol·licita l'ajuda.

5.3.2. Annex II. Memòria econòmica. S'hi reflectiran els ingressos i despeses previstes de l'activitat:

a) Ingressos. Es detallaran en la memòria econòmica tots els ingressos que, pels diferents conceptes, puga generar l'activitat:

- Inscripcions. S'hauran de reflectir els ingressos previstos per inscripcions.

- Altres ingressos. S'hauran de reflectir els ingressos previstos procedents d'institucions públiques o privades així com els possibles ingressos sol·licitats en altres convocatòries de la UA.

En cas d'obtenir ingressos addicionals als inicialment plantejats, la UA podrà reduir proporcionalment la subvenció concedida.

b) Despeses.

c) Pressupost total de l'activitat.

5.4. Nombre de sol·licituds

Dins d'aquesta convocatòria, solament es podrà presentar una sol·licitud d'ajuda anual, qualsevol que siga l'entitat peticionària.

6. OBLIGACIONS DELS BENEFICIARIS

Són obligacions dels beneficiaris:

6.1. Complir l'objectiu descrit en la memòria i realitzar l'activitat que fonamenta la concessió de les ajudes. En aquest sentit, les persones sol·licitants i les executores de l'activitat hauran de difondre l'activitat, la reserva d'espais (aules, salons, etc.) i la petició de mitjans audiovisuals o de qualsevol altra instal·lació de la UA.

6.2. Justificar davant el Servei de Llengües el compliment dels requisits i condicions de les ajudes, així com la realització de l'activitat per a la qual es van concedir.

En aquest sentit, les persones sol·licitants adquireixen el compromís de realitzar l'activitat d'acord amb els termes i condicions de la memòria presentada, per la qual cosa una vegada adjudicada l'ajuda no hi cabran modificacions substancials sobre el projecte inicial. Qualsevol altre tipus de modificació haurà de ser expressament aprovat pel Servei de Llengües.

6.3. Sotmetre's a les actuacions de comprovació i control financer que s'hauran d'efectuar, si escau, per la Universitat d'Alacant i per la Intervenció General de la Generalitat Valenciana.

En aquest sentit, el termini de justificació finalitza el 15 de novembre de 2022. Caldrà presentar en el Servei de Llengües un breu informe de justificació de despeses, juntament amb la factura o factures originals abonades degudament segellades per l'emissor i el nom de l'activitat. A més, s'haurà d'adjuntar una declaració jurada que les factures presentades no s'han presentat en una altra administració o institució amb el mateix concepte.

Justificades les despeses i, si escau, comprovat fefaentment el desenvolupament de l'activitat subvencionada, es transferirà el 50% restant de l'ajuda. Amb tot, si la justificació de despeses no arribara a aconseguir l'import de l'ajuda concedida, l'interessat està obligat a reintegrar al Servei de Llengües el romanent resultant. A més, en el cas d'ajudes no gaudides aquestes s'hauran de reintegrar.

6.4. Conservar els documents justificatius de l'aplicació dels fons rebuts, incloent-hi els documents electrònics, en tant que puguen ser objecte de les actuacions de comprovació i control.

6.5. Adoptar les mesures de difusió o publicitat de l'activitat que exigisca la UA, mitjançant la constància en aquesta publicitat del logotip de la UA que apareixerà com a finançadora i amb el lema: Universitat d'Alacant. Servei de Llengües. A més el logotip, si escau, i el nom del departament o associació corresponent. Figuraran com a "col·laboradores" les entitats que aporten finançament extern. La publicitat de l'activitat, en la qual conste el logotip corresponent, haurà d'enviar-se de manera obligatòria, juntament amb la documentació requerida a l'efecte de liquidar l'import total de l'ajuda.

Aquest requisit s'aplicarà a les activitats que es realitzen a partir de la resolució definitiva d'aquesta convocatòria.

6.6. Procedir al reintegrament dels fons percebuts en els supòsits de no complir les obligacions anteriors.

6.7. En el termini de 30 dies naturals des de la publicació de la resolució definitiva, les associacions (els beneficiaris) hauran de facilitar al Servei de Llengües el certificat d'estar al corrent de les obligacions tributàries d'Hisenda i de la Seguretat Social.

6.8. En cas de no justificar l'activitat en el termini corresponent segons aquestes bases, la Universitat d'Alacant prendrà les mesures corresponents que marque la legislació vigent i en tot cas no permetrà la participació de l'entitat en convocatòries posteriors.

7. INVALIDESA DE LA RESOLUCIÓ DE CONCESSIÓ

7.1. Quan l'acte de concessió incorreguera en algun dels supòsits de possible nul·litat o anul·labilitat, l'òrgan que concedeix les ajudes procedirà a iniciar davant l'òrgan competent el procediment de revisió d'ofici o, si escau, el procediment de declaració de lesivitat i ulterior impugnació, de conformitat amb el que s'estableix en els articles 106 i següents de la Llei 39/2015, d'1 d'octubre, del procediment administratiu comú de les administracions públiques.

7.2. La declaració judicial o administrativa de nul·litat o anul·lació significarà l'obligació de retornar les quantitats percebudes.

7.3. No serà necessari instar la revisió d'ofici de l'acte de concessió de l'ajuda. Caldrà executar el procediment de reingrés de l'ajuda quan concórrega alguna de les causes de reintegrament establides en la legislació de subvencions.

8. PROTECCIÓ DE DADES

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en la convocatòria.

En el marc dels tractaments esmentats, les dades no podran ser cedides, excepte obligació legal.

Les persones que participen en aquesta convocatòria poden exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es>.

La informació addicional i detallada sobre protecció de dades, els seus drets i la política de privacitat de la Universitat d'Alacant, es pot consultar en l'enllaç <https://seuelectronica.ua.es/va/privadesa.html>.

9. RECURSOS

Contra la convocatòria, les seues bases i la resta d'actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei Orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració podrà interposar-se el recurs d'alçada que preveu  l'article 112 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l.

No es podrà presentar recurs davant aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 25 de febrer de 2022

La rectora,

P.D. de firma, el vicerector d'Estudis, Qualitat i Llengües

(Resolució de 22 de desembre de 2020)

Francisco Torres Alfosea





[Carretera Sant Vicent del Raspeig s/n  
03988 Sant Vicent del Raspeig - Alacant  
 Tel. 20 544 0206 - Fax 29 477 9644](https://www.google.es/maps/@82.671501,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12304&trk=tyah&trkInfo=tarId%8Z9292216601300%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)